સામાન્ય રીતે સિંહ કોઇ વિસ્તાર પરનું પોતાનું આધિપત્ય ત્રણ વર્ષ બાદ ગૂમાવી દેતો હોય છે. જોકે, રામ અને શ્યામે લગભગ સાત વર્ષ સુધી અહીં એકહથ્થુ સત્તા ભોગવી હતી. બન્નેના વિસ્તાર પર કબજો જમાવવા માટે પ્રતિદ્વંદીઓએ કેટલાય પ્રયાસો કર્યા હતા. પણ, કોઇ એમા સફળ નીવડ્યા નહોતા. જોકે, બાદમાં રવિરાજ અને કવિરાજ નામના દેવળીયા બાજુથી આવેલા બે સિંહો રામ અને શ્યામના વિસ્તાર પર કબજો જમાવવામાં સફળ રહ્યાં હતાં.